ᱥᱟᱨᱦᱩᱞ

ᱥᱟᱨᱦᱩᱞ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱢᱤᱫᱴᱟᱝ ᱱᱤᱨᱚᱱ ᱨᱤᱛᱩ ᱨᱮᱭᱟᱜ ᱯᱚᱨᱚᱵᱽ ᱠᱟᱱᱟ᱾ ᱱᱚᱶᱟ ᱫᱚ ᱱᱟᱣᱟ ᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱨᱮᱭᱟᱜ ᱪᱤᱱᱦᱟᱹ ᱠᱟᱱᱟ᱾ ᱱᱚᱶᱟ ᱯᱚᱨᱚᱵᱽ ᱫᱚ ᱯᱮ ᱢᱟᱦᱟᱸ ᱞᱟᱹᱜᱤᱫ ᱠᱚ ᱢᱟᱱᱟᱣᱟ, ᱥᱩᱠᱞᱟ ᱯᱚᱠᱥ ᱨᱮ ᱪᱟᱭᱛᱨᱟ ᱪᱟᱸᱫᱚ ᱨᱮᱱᱟᱜ ᱯᱮ ᱫᱤᱱ ᱠᱷᱚᱱ ᱪᱟᱭᱛᱨᱟ ᱠᱩᱱᱟᱹᱢᱤ ᱫᱷᱟᱵᱤᱡ᱾ ᱱᱚᱶᱟ ᱯᱚᱨᱚᱵᱽ ᱨᱮ, ᱟᱹᱛᱩ ᱨᱤᱱᱤᱡ ᱱᱟᱭᱠᱮ ᱯᱟᱦᱟᱱ ᱫᱚ ᱥᱟᱨᱱᱟ ᱨᱮ ᱟᱹᱛᱩ ᱵᱚᱸᱜᱟ ᱟᱨ ᱦᱟᱯᱲᱟᱢ ᱠᱚ, ᱥᱤᱧ ᱵᱚᱸᱜᱟ ᱞᱟᱹᱜᱤᱫ ᱵᱟᱦᱟᱸ, ᱡᱚ, ᱥᱤᱸᱫᱩᱨ, ᱥᱟᱹᱰᱤ ᱟᱨ ᱛᱟᱯᱟᱱ (ᱦᱟᱺᱰᱤ) ᱮ ᱵᱚᱸᱜᱟᱭᱟ᱾ ᱚᱱᱟ ᱛᱟᱭᱚᱢ ᱟᱹᱛᱩ ᱦᱚᱲ ᱠᱚ ᱯᱟᱦᱟᱱ ᱴᱷᱮᱱ ᱠᱷᱚᱱ ᱥᱟᱨᱡᱚᱢ ᱵᱟᱦᱟᱸ ᱟᱛᱟᱝ ᱠᱟᱛᱮ ᱠᱚ ᱮᱱᱮᱡᱟ᱾ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱱᱚᱣᱟ ᱫᱚ ᱫᱷᱟᱹᱨᱛᱤ ᱟᱨ ᱥᱤᱧ ᱪᱟᱸᱫᱚ ᱛᱟᱞᱟᱨᱮ ᱵᱟᱯᱞᱟ ᱨᱮᱱᱟᱜ ᱪᱤᱱᱦᱟᱹ ᱦᱚᱸ ᱠᱟᱱᱟ᱾ ᱱᱚᱣᱟ ᱫᱚ ᱫᱷᱟᱸᱜᱚᱲ ᱟᱨ ᱥᱟᱫᱟᱱ ᱠᱚᱣᱟᱜ ᱢᱤᱫ ᱢᱩᱬᱩᱛ ᱯᱚᱨᱚᱵᱽ ᱠᱟᱱᱟ᱾ ᱫᱷᱟᱸᱜᱚᱲ ᱠᱚ ᱢᱩᱫᱽ ᱨᱮ ᱱᱚᱶᱟ ᱫᱚ ᱠᱷᱟᱰᱰᱤ (ᱢᱮᱱᱮᱛ ᱵᱟᱦᱟᱸ) ᱞᱮᱠᱟᱛᱮ ᱵᱟᱰᱟᱭᱚᱜᱼᱟ᱾
ᱱᱚᱣᱟ ᱫᱚ ᱵᱷᱩᱢᱤᱡᱽ, ᱢᱩᱱᱰᱟ ᱠᱚ ᱢᱩᱫᱽ ᱨᱮ ᱦᱟᱰᱤ ᱵᱳᱝᱜᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ᱾ ᱦᱳ ᱟᱨ ᱥᱟᱱᱛᱟᱲ ᱦᱚᱲ ᱠᱚ ᱛᱟᱞᱟᱨᱮ ᱱᱚᱣᱟ ᱫᱚ ᱵᱟᱦᱟ ᱯᱚᱨᱚᱵᱽ ᱢᱮᱱᱛᱮ ᱵᱟᱰᱟᱭᱚᱜᱼᱟ᱾

ᱧᱩᱛᱩᱢ
ᱥᱚᱨᱦᱩᱞ ᱫᱚ ᱱᱚᱣᱟ ᱯᱚᱨᱚᱵᱽ ᱨᱮᱭᱟᱜ ᱱᱟᱜᱽᱯᱩᱨᱤ ᱧᱩᱛᱩᱢ ᱠᱟᱱᱟ᱾ ᱥᱟᱨ ᱟᱨᱵᱟᱝ ᱥᱟᱨᱟᱭ ᱫᱚ ᱱᱟᱜᱽᱯᱩᱨᱤ ᱛᱮ ᱥᱟᱨᱡᱚᱢ ᱫᱟᱨᱮ ᱨᱮᱱᱟᱜ ᱢᱮᱱᱮᱛ ᱠᱟᱱᱟ ᱟᱨ ᱦᱩᱞ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ 'ᱡᱚᱛᱚ ᱛᱮ', ᱟᱨᱦᱚᱸ 'ᱵᱤᱨ'᱾ ᱱᱚᱣᱟ ᱫᱚ ᱥᱟᱨᱡᱚᱢ ᱦᱚᱛᱮᱛᱮ ᱪᱟᱥᱟᱨᱦᱮᱭ ᱪᱤᱱᱦᱟᱹ ᱮᱫᱟ᱾

ᱮᱴᱟᱜ ᱞᱟᱹᱭ ᱠᱚᱫᱚ ᱦᱩᱭᱩᱜ ᱠᱟᱱᱟ:

• ᱦᱩᱞ ᱢᱮᱱᱮᱛ ᱫᱚ ᱦᱩᱞ, ᱡᱟᱦᱟᱸ ᱫᱚ ᱥᱟᱨᱡᱚᱢ ᱵᱟᱦᱟ ᱫᱟᱨᱟᱭ ᱛᱮ ᱦᱩᱞ ᱨᱮᱭᱟᱜ ᱠᱟᱛᱷᱟᱭ ᱵᱩᱡᱷᱟᱹᱣ ᱚᱪᱚ ᱮᱫᱟ᱾
 ᱥᱟᱨ ᱨᱮᱱᱟᱜ ᱢᱮᱱᱮᱛ ᱫᱚ ᱥᱮᱨᱢᱟ ᱟᱨ ᱦᱩᱞ ᱨᱮᱱᱟᱜ ᱢᱮᱱᱮᱛ ᱫᱚ ᱮᱛᱚᱦᱚᱵ᱾ ᱱᱚᱣᱟ ᱫᱚ ᱱᱟᱣᱟ ᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱨᱮᱭᱟᱜ ᱪᱤᱱᱦᱟᱹ ᱠᱟᱱᱟ᱾

ᱯᱚᱨᱚᱵᱽ
ᱱᱚᱣᱟ ᱯᱚᱨᱚᱵᱽ ᱨᱮ ᱥᱟᱨᱱᱟ ᱨᱮᱱ ᱦᱚᱲ ᱠᱚ ᱫᱷᱚᱨᱚᱢ ᱠᱚ ᱢᱟᱱᱟᱣᱟ᱾ ᱱᱚᱣᱟ ᱫᱤᱱ ᱨᱮ ᱥᱤᱭᱚᱜ ᱫᱚ ᱜᱮᱭᱟ᱾ ᱯᱚᱨᱚᱵᱽ ᱢᱟᱬᱟᱝ ᱢᱤᱫ ᱫᱤᱱ ᱦᱤᱞᱚᱜ ᱦᱚᱲ ᱠᱚ ᱩᱯᱟᱹᱥᱟ᱾ ᱠᱚᱢ ᱩᱢᱮᱨ ᱨᱮᱱ ᱦᱚᱲ ᱠᱚ ᱥᱩᱨ ᱨᱮ ᱢᱮᱱᱟᱜ ᱵᱤᱨ ᱠᱷᱚᱱ ᱥᱟᱨᱡᱚᱢ ᱵᱟᱦᱟ ᱠᱚ ᱛᱤᱭᱟᱹᱜ ᱟᱹᱜᱩᱭᱟ ᱟᱨ ᱠᱟᱴᱠᱚᱢ ᱟᱨ ᱦᱟᱹᱠᱩ ᱠᱚ ᱥᱟᱵᱽ ᱠᱚᱣᱟ᱾ ᱯᱚᱨᱚᱵᱽ ᱦᱤᱞᱳᱜ ᱦᱚᱲ ᱠᱚ ᱫᱩᱢᱫᱟᱜ, ᱴᱟᱢᱟᱠ ᱡᱷᱟᱞ ᱠᱚᱨᱛᱟᱞ ᱨᱩᱻ ᱨᱩᱻ ᱛᱮ ᱥᱟᱨᱱᱟ ᱨᱮᱠᱚ ᱪᱟᱞᱟᱜᱼᱟ᱾ ᱥᱟᱨᱡᱚᱢ ᱵᱟᱦᱟ ᱵᱚᱸᱜᱟ ᱠᱚ ᱧᱩᱛᱩᱢ ᱛᱮ ᱵᱚᱸᱜᱟ ᱦᱩᱭᱩᱜᱼᱟ᱾ ᱟᱹᱛᱩ ᱨᱮᱱ ᱱᱟᱭᱠᱮ ᱯᱟᱦᱟᱱ, ᱡᱟᱦᱟᱸᱭ ᱫᱚ ᱞᱟᱭᱟ ᱦᱚᱠᱚ ᱢᱮᱛᱟᱭᱟ ᱟᱨ ᱵᱚᱸᱜᱟᱭ ᱞᱟᱹᱜᱤᱫ ᱥᱟᱨᱡᱚᱢ ᱵᱟᱦᱟᱸ, ᱡᱚ, ᱥᱤᱸᱫᱩᱨ ᱯᱮᱭᱟ ᱥᱟᱺᱰᱤ ᱟᱨ ᱛᱟᱯᱟᱱ (ᱦᱟᱺᱰᱤ) ᱮᱢᱟᱱ ᱠᱚᱠᱚ ᱟᱹᱜᱩᱭᱟ᱾ ᱯᱟᱦᱟᱱ ᱫᱚ ᱥᱤᱧ ᱪᱟᱸᱫᱚ, ᱟᱹᱛᱩ ᱵᱚᱸᱜᱟ ᱟᱨ ᱦᱟᱯᱲᱟᱢ ᱠᱚ ᱞᱟᱹᱜᱤᱫ ᱯᱮ ᱨᱚᱝ ᱨᱮᱱ ᱥᱤᱢ ᱮ ᱵᱚᱸᱜᱟ ᱠᱚᱣᱟ᱾ ᱯᱟᱦᱟᱱ ᱥᱟᱨᱱᱟ ᱨᱮ ᱫᱟᱜ ᱫᱚᱦᱚ ᱠᱟᱛᱮ ᱟᱨ ᱛᱟᱭᱚᱢ ᱛᱮ ᱫᱟᱨᱟᱭ ᱠᱟᱱ ᱥᱮᱨᱢᱟ ᱨᱮᱭᱟᱜ ᱦᱚᱭ ᱦᱤᱸᱥᱤᱫ ᱵᱟᱵᱚᱛ ᱛᱮᱭ ᱞᱟᱹᱭᱟ᱾ ᱯᱟᱦᱟᱱ ᱫᱚ ᱟᱹᱛᱩ ᱦᱚᱲ ᱠᱚ ᱥᱟᱨᱡᱚᱢ ᱵᱟᱦᱟᱸᱭ ᱮᱢᱟ ᱠᱚᱣᱟ᱾ ᱦᱚᱲ ᱠᱚ ᱚᱲᱟᱜ ᱨᱮ ᱟᱠᱚ ᱨᱮᱱ ᱦᱟᱯᱲᱟᱢ ᱠᱚᱠᱚ ᱵᱚᱸᱜᱟ ᱟᱠᱚᱣᱟ ᱟᱨ ᱩᱱᱠᱩ ᱧᱩᱛᱩᱢ ᱛᱮ ᱡᱚᱢᱟᱜ ᱠᱚ ᱵᱚᱸᱜᱟᱭᱟ᱾ ᱦᱟᱯᱲᱟᱢ ᱠᱚ ᱧᱩᱛᱩᱢ ᱛᱮ ᱵᱚᱸᱜᱟ ᱛᱟᱭᱚᱢ ᱜᱮ ᱩᱱᱠᱩ ᱫᱚᱠᱚ ᱡᱚᱢᱟ᱾ ᱚᱱᱟ ᱛᱟᱭᱚᱢ ᱩᱱᱠᱩ ᱫᱚ ᱛᱩᱢᱫᱟᱜ, ᱴᱟᱢᱟᱠ, ᱡᱷᱟᱞ ᱠᱚᱨᱛᱟᱞ ᱟᱛᱮ ᱮᱱᱮᱡ ᱥᱮᱨᱮᱧ ᱟᱠᱚ ᱟᱨ ᱦᱟᱺᱰᱤ ᱠᱚ ᱧᱩᱭᱟ᱾
᱑᱙᱖᱑ ᱥᱮᱨᱢᱟ ᱠᱷᱚᱱ ᱜᱩᱢᱞᱟ ᱨᱮ ᱥᱟᱦᱩᱞ ᱯᱚᱨᱚᱵᱽ ᱥᱟᱯᱲᱟᱣ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱢᱟᱲᱟᱝ ᱱᱚᱝᱠᱟ ᱪᱮᱫ ᱢᱤᱪᱷᱤᱞ ᱜᱮ ᱵᱟᱝ ᱛᱟᱦᱮᱸ ᱠᱟᱱᱟ, ᱦᱚᱲ ᱠᱚᱫᱚ ᱠᱷᱟᱹᱞᱤ ᱥᱟᱨᱱᱟ ᱨᱮᱜᱮ ᱠᱚ ᱮᱱᱮᱡ ᱮᱫ ᱛᱟᱦᱮᱸᱫ᱾ ᱥᱚᱦᱚᱨ ᱨᱮ, ᱟᱹᱫᱤᱵᱟᱹᱥᱤ ᱠᱚᱣᱟᱜ ᱩᱯᱨᱩᱢ ᱥᱟᱢᱟᱝ ᱥᱚᱫᱚᱨ ᱞᱟᱹᱜᱤᱫ ᱵᱟᱡᱟᱨ ᱨᱮᱦᱚᱸ ᱨᱮᱞᱤ/ᱫᱟᱬᱟᱱ ᱛᱟᱞᱟ ᱛᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ᱾

ᱥᱤᱧᱚᱛ ᱨᱮᱱᱟᱜ ᱡᱚᱯᱲᱟᱣ ᱯᱚᱨᱚᱵᱽ ᱠᱚ
ᱥᱤᱧᱚᱛ ᱨᱮᱱᱟᱜ ᱟᱭᱢᱟ ᱯᱚᱨᱚᱵᱽ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱱᱟᱣᱟ ᱥᱮᱨᱢᱟ ᱞᱮᱠᱟᱛᱮ ᱠᱚ ᱢᱟᱱᱟᱣᱟ᱾ ᱛᱤᱢᱤᱱ ᱜᱟᱱ ᱯᱚᱨᱚᱵᱽ ᱠᱚᱫᱚ ᱦᱩᱭᱩᱜ ᱠᱟᱱᱟ:
 ᱵᱟᱦᱟ ᱯᱚᱨᱚᱵᱽ, ᱦᱳ ᱟᱨ ᱥᱟᱱᱛᱟᱲ ᱦᱚᱲ ᱠᱚ ᱛᱟᱞᱟᱨᱮ
 ᱨᱳᱝᱜᱚᱞᱤ ᱵᱤᱦᱩ ᱟᱥᱟᱢ ᱨᱮ
 ᱯᱚᱧᱡᱟᱵᱽ, ᱥᱤᱧᱚᱛ ᱨᱮ ᱵᱚᱭᱤᱥᱟᱠᱷᱤ
 ᱯᱳᱦᱮᱞᱟ ᱵᱳᱭᱤᱥᱟᱠᱷ, ᱯᱚᱪᱷᱤᱢ ᱵᱟᱝᱞᱟ, ᱥᱤᱧᱚᱛ ᱨᱮ
 ᱠᱮᱨᱟᱞᱟ ᱨᱮ ᱵᱷᱤᱥᱩ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱯᱚᱨᱚᱵᱽ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱚᱨᱚᱵᱽ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ

ᱥᱟᱹᱠᱷᱭᱟᱹᱛ